ที่ มท ๐๘๑๐.4/ ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐



พฤศจิกายน 2565

เรื่อง การแก้ไขและป้องกันปัญหาภัยแล้งและอุทกภัย

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0511.3/18822   
 ลงวันที่ 1 พฤศจิกายน 2565 จำนวน 1 ฉบับ

ด้วยกระทรวงมหาดไทยได้จัดให้มีการประชุมขับเคลื่อนและติดตามนโยบายของรัฐบาลและภารกิจสำคัญของกระทรวงมหาดไทยประจำปีงบประมาณ พ.ศ. 2565 (เดือนกันยายน 2565) ผ่านระบบ วีดิทัศน์ทางไกล (VCS) เมื่อวันที่ 14 กันยายน 2565 และสั่งการให้กำชับเจ้าหน้าที่ที่เกี่ยวข้องศึกษาโครงการขุดลอกแหล่งน้ำสาธารณประโยชน์ที่ตื้นเขิน เพื่อให้เกิดความเข้าใจในแนวทางปฏิบัติร่วมกัน โดยอาจพิจารณากำหนดเป็นวาระสำคัญของจังหวัดและกำหนดจำนวนโครงการที่วางแผนจะดำเนินการในแต่ละจังหวัด และเพื่อเป็นการแก้ไขและป้องกันปัญหาภัยแล้งและอุทกภัยในอนาคตบรรลุตามวัตถุประสงค์ และเป็นไปด้วยความรวดเร็ว เหมาะสม ถูกต้องตามระเบียบและกฎหมาย

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งให้องค์กรปกครอง ส่วนท้องถิ่นพิจารณาดำเนินการในส่วนที่เกี่ยวข้องให้เป็นไปตามระเบียบและกฎหมายต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th